  Наталья Тетерина 2018-тӥ арын сюресъёсты тупатон улсын Глазкарын 17 иськеме асфальт вӧлдӥзы ни. Со сярысь 20-тӥ пӧсьтолэзе кар администрацилэн пресс-службаез ивортэ. Туэ сюрес лэсьтӥсьёс куто кемалы чидась но туала материалэз — кӧльыен но мастикаен асфальт. Соин шобыртэм сюресъёс 7 ар чиданы кулэ. Выльдон ужъёс 25 сюрес люкетъёсын йылпумъямын ни. Со сяна, 35 урамъёс асфальт вандэм бере кылем пырыен пызьнамын. Картограммаосты кутэмен но музъемъёсты эскеремен валче 16 миллион манетэз шыръяны луиз. Туэ Глазкарын ваньзэ 44 объект тупатыны чакламын. Со 356 сюрс квадрат метр яке кар сюресъёслэн ӝыныез мында. Чакланъёсъя, 15-тӥ куартолэзе кутскем ужъёс 15-тӥ куарусёнозь йылпумъяськозы.  Тегъёс: Авто Удмуртия Глазкар сюресъёс  